ജനകീയാസൂത്രണപദ്ധതിയുടെ രജത ജൂബിലി ആഘോഷത്തില് ഡോ. തോമസ് ഐസക്കിന് കടുത്ത അവഗണന 35 പ്രസംഗകരില് ഐസക്കിന്റെ സ്ഥാനം 31ാമത് എലഗന്റ് ബിനോയ് അടക്കമുള്ളവര് ഐസക്കിനും മുകളില് മുന്മന്ത്രിയെ ഉള്പ്പെടുത്തിയിരിക്കുന്നത് ആസൂത്രണ ബോര്ഡ് മുന് അംഗമെന്ന നിലയില് സിപിഎമ്മിനുള്ളിലെ ഭിന്നത സര്ക്കാര് പരിപാടികളിലും പ്രതിഫലിക്കുമ്ബോള് തിരുവനന്തപുരം: സംസ്ഥാനം ജനകീയാസൂത്രണത്തിന്റെ രജത ജൂബിലി ആഘോഷിക്കുമ്ബോള് പദ്ധതിക്ക് യാഥാര്ത്ഥ്യമാക്കുന്നതിന് ചുക്കാന് പിടിച്ച മുന് ധനമന്ത്രി തോമസ് ഐസക്കിന് അവഗണിച്ച് സംസ്ഥാന സര്ക്കാര്. ജനകീയാസൂത്രണ പദ്ധതിക്ക് രൂപം നല്കുന്നതിന് മുഖ്യ പങ്ക് വഹിച്ച തോമസ് ഐസക്കിന് 35 പേരുള്ള പ്രംസംഗകരുടെ പട്ടികയില് 31ാം സ്ഥാനം മാത്രമാണ് നല്കിയിരിക്കുന്നത്. നിയമസഭയില് പ്രാതിനിധ്യമില്ലാത്ത കക്ഷികളുടെയും താഴെയാണ് തോമസ് ഐസക്കിന്റെ സ്ഥാനം. ജനാധിപത്യ കേരള കോണ്ഗ്രസ് സ്കറിയ തോമസ് സംസ്ഥാന പ്രസിഡന്റ് കൂടിയായ എലഗന്റ് ബാര് ഉടമ ബിനോയ് തോമസിന്റെ എലഗന്റ് ബിനോയ് പേരാണ് ഐസക്കിന് മുകളില്. കെസി ജോസഫ് അടക്കമുള്ള മുന്മന്ത്രിമാരുടെയൊക്കെ പേര് പ്രസംഗകരുടെ പട്ടികയില് മുന്നിരയില് ഇടംപിടിച്ചപ്പോഴാണ് ഐസക്കിനെ പിന്നാമ്ബുറത്തേയ്ക്ക് തള്ളിയത്. കഴിഞ്ഞ നിയമസഭാ തെരഞ്ഞെടുപ്പില് തോമസ് ഐസക്ക് അടക്കമുള്ള മുതിര്ന്ന നേതാക്കളെ തഴഞ്ഞത് ഏറെ ചര്ച്ചയായിരുന്നു. അദ്ദേഹത്തിന്റെ പിന്ഗാമിയായി രണ്ടാം പിണറായി സര്ക്കാരില് വകുപ്പ് ഏല്പ്പിച്ചതാകട്ടെ അദ്ദേഹത്തിന്റെ നയങ്ങളുടെ വിമര്ശകനായ ബാലഗോപാലിനെയും. സ്ഥാനാര്ത്ഥി നിര്ണയം മുതല് ആരംഭിച്ച അവഗണനയുടെ തുടര്ച്ചയായാണ് ജനകീയാസൂത്രണത്തിന്റെ രജത ജൂബിലി ആഘോഷത്തേയും നീരിക്ഷകര് കാണുന്നത്.ഓഗസ്റ്റ് 17 ചൊവ്വാഴ്ച വൈകിട്ട് 4.30ന് ഗോര്ഖി ഭവനിലെ സി ഡിറ്റ് സ്റ്റുഡിയോയില് നടക്കുന്ന ചടങ്ങില് തദ്ദേശ സ്വയംഭരണവകുപ്പ് മന്ത്രി എം. വി ഗോവിന്ദന് അധ്യക്ഷതയില് മുഖ്യമന്ത്രി പിണറായി വിജയനാണ് ആഘോഷ പരിപാടികളുടെ ഉദ്ഘാടനം നിര്വ്വഹിക്കുന്നത്. സ്പീക്കര് എംബി രാജേഷ്, മുന് മുഖ്യമന്ത്രി ഉമ്മന് ചാണ്ടി, ഗതാഗതവകുപ്പ് മന്ത്രി ആന്റണി രാജു, പ്രതിപക്ഷനേതാവ് വി ഡി സതീശന്, ആസൂത്രണ ബോര്ഡ് ഉപാധ്യക്ഷന് വി കെ രാമചന്ദ്രന് എന്നിവര്ക്കൊപ്പം 1996ല് പദ്ധതി നടപ്പാക്കുമ്ബോള് തദ്ദേശസ്വയംഭരണവകുപ്പ് മന്ത്രിയായിരുന്ന പാലൊളി മുഹമ്മദ് കുട്ടിയും മുഖ്യ പ്രാസംഗകരില് ഇടംനേടിയിട്ടുണ്ട്. മുന്മന്ത്രി തോമസ് ഐസക്കിനെ മുന് ആസൂത്രണ ബോര്ഡ് അംഗം എന്ന നിലയില് മാത്രമാണ് ചടങ്ങിലേക്ക് ക്ഷണിച്ചിട്ടുള്ളതെന്നതും ശ്രദ്ധേയമാണ്. പദ്ധതി ആവിഷ്കരിക്കുന്നതില് ഐസക്കിന്റെ പങ്ക് നിസ്തുലമാണ്. തോമസ് ഐസക് അധ്യക്ഷനായ സമിതിയാണ് 1996 ല് ജനകീയാസൂത്രണ പദ്ധതി ആവഷിക്കരിക്കുന്നത്. മുന് ആസൂത്രണ ബോര്ഡ് അംഗം ഇഎം ശ്രീധരനും ഈ സംഘത്തിലുണ്ടായിരുന്നു. പിന്നീട് പത്തു വര്ഷത്തോളം സംസ്ഥാനത്തെ ധനകാര്യമന്ത്രിയായിരുന്ന തോമസ് ഐസക് ജനകീയാസൂത്രണത്തെ കൂടുതല് ശക്തിപ്പെടുത്തുന്നതില് നിര്ണായക പങ്ക് വഹിക്കുകയും ചെയ്തിട്ടുണ്ട്. എന്നാല് പദ്ധതിയുടെ രജതജൂബിലി ആഘോഷ ചടങ്ങില് വേണ്ടത്ര പ്രാധാന്യം അദ്ദേഹത്തിന് നല്കുന്നില്ല എന്നതാണ് ശ്രദ്ധേയം. ധനമന്ത്രിയെന്ന നിലയില് മികച്ച പ്രകടനം കാഴ്ചവെച്ചിട്ടും സിപിഎം കേന്ദ്രകമ്മിറ്റി അംഗം കൂടിയായ തോമസ് ഐസക്കിനെ ഇത്തവണ തെരഞ്ഞെടുപ്പില് മല്സരിപ്പിക്കാതിരുന്നതും വിവാദമായിരുന്നു. ജനകീയാസൂത്രണത്തിന്റെ രജത ജൂബിലി ആഘോഷം ഒരു വര്ഷം നീണ്ടുനില്ക്കുന്ന പരിപാടികളിലൂടെ സംഘടിപ്പിക്കാനാണ് സര്ക്കാര് തീരുമാനിച്ചിരിക്കുന്നത്. ഭരണ, പ്രതിപക്ഷ വ്യത്യാസമില്ലാതെ എല്ലാ രാഷ്ട്രീയ പാര്ട്ടികളെയും സംഘടനകളെയും വിശിഷ്ട വ്യക്തികളെയും തദ്ദേശ സ്വയംഭരണ സ്ഥാപന പ്രതിനിധികളെയും ഉള്പ്പെടുത്തിക്കൊണ്ടുള്ള വിപുലമായ സംഘാടക സമിതി ഇതിനകം രൂപീകരിച്ചിട്ടുണ്ട്. സംസ്ഥാനത്തെ എല്ലാ തദ്ദേശ സ്വയംഭരണ സ്ഥാപനങ്ങളും ജനകീയാസൂത്രണത്തിന്റെ രജത ജൂബിലി ആഘോഷം ഓഗസ്റ്റ് 17ന് സംഘടിപ്പിക്കുന്നുണ്ട്. ഉച്ച തിരിഞ്ഞ് 2 മണിക്ക് അവിടങ്ങളില് പരിപാടികള് ആരംഭിക്കും. 1996 മുതല് ഇതുവരെയുള്ള അധ്യക്ഷന്മാരെയും ജനപ്രതിനിധികളെയും ജനകീയാസൂത്രണത്തില് വ്യക്തിമുദ്ര പതിപ്പിച്ച സന്നദ്ധപ്രവര്ത്തകരെയും ഉദ്യോഗസ്ഥരെയും എല്ലാ തദ്ദേശ സ്വയംഭരണ സ്ഥാപനങ്ങളും ആദരിക്കും. കഴിഞ്ഞ 25 വര്ഷത്തെ നേട്ടങ്ങളെക്കുറിച്ചുള്ള അവതരണവും ഉണ്ടാവും. തദ്ദേശ സ്വയംഭരണ സ്ഥാപനങ്ങളിലെ വേദികളില് സജ്ജമാക്കിയ സ്ക്രീനുകളില് സംസ്ഥാനതല ഉദ്ഘാടന പരിപാടികള് തത്സമയം പ്രദര്ശിപ്പിക്കും. സംസ്ഥാനതല ഉദ്ഘാടന വേദിയില് വൈകുന്നേരം 4.15ന് ജനകീയാസൂത്രണത്തിന്റെ ആരംഭഘട്ടത്തില് ജനതയെ ബോധവല്ക്കരിക്കാനായി സംഘടിപ്പിച്ച ജനാധികാര കലാജാഥയിലെ, അധികാരം ജനതയ്ക്ക് എന്ന സംഗീതശില്പ്പം പുനരാവിഷ്കരിക്കും. 1996ല് രംഗാവതരണം നടത്തിയ അതേ കലാകാരന്മാരാണ് 25 വര്ഷത്തിന് ശേഷം കലാജാഥാവതരണം നടത്തുന്നത്. ഉദ്ഘാടന വേദിയില് വെച്ച് ജനകീയാസൂത്രണത്തിനെക്കുറിച്ചുള്ള പുസ്തക പരമ്ബരയിലെ ആദ്യ പുസ്തകം പ്രകാശനം ചെയ്യും. ജനകീയാസൂത്രണത്തിന്റെ രജതജൂബിലിയോടനുബന്ധിച്ച് വരുന്ന ഒരു വര്ഷക്കാലം എല്ലാ തദ്ദേശ സ്വയംഭരണ സ്ഥാപനങ്ങളിലും വിപുലമായ പ്രവര്ത്തനങ്ങളാണ് സംഘടിപ്പിക്കുന്നത്. ജനകീയാസൂത്രണ പ്രസ്ഥാനത്തിന്റെ സ്മാരകമെന്ന നിലയില് മിയോവാക്കി മാതൃകയില് ജനവനം പച്ചതുരുത്തുകള് എല്ലാ തദ്ദേശ സ്വയംഭരണ സ്ഥാപന പ്രദേശങ്ങളിലും നിര്മ്മിക്കും. ജനവനങ്ങളുടെ സുസ്ഥിര പരിപാലനം പ്രാദേശിക സര്ക്കാരുകള് ഉറപ്പുവരുത്തും. രജത ജൂബിലി വേളയില് എല്ലാ തദ്ദേശ സ്വയംഭരണ സ്ഥാപനങ്ങളുടെയും നേതൃത്വത്തില് വയോജനങ്ങള്ക്ക് ഉല്ലാസവും മാനസീകാരോഗ്യവും ഉറപ്പുവരുത്താനായി വയോജന ക്ലബ്ബുകള് രൂപീകരിക്കും. തദ്ദേശ സ്വയംഭരണ സംവിധാനവുമായി ബന്ധപ്പെട്ട നിയമങ്ങളെക്കുറിച്ച് ജനപ്രതിനിധികള്ക്കും ഉദ്യോഗസ്ഥര്ക്കും പൊതുജനങ്ങള്ക്കും അവബോധമുണ്ടാക്കാന് നിയമ സാക്ഷരതാ പരിപാടികള് സംഘടിപ്പിക്കും. ഓരോ തദ്ദേശ സ്വയംഭരണ സ്ഥാപനങ്ങളും കഴിഞ്ഞ ഇരുപത്തിയഞ്ച് വര്ഷത്തെ മുന്നേറ്റങ്ങള് പ്രതിപാദിച്ചുകൊണ്ടുള്ള വിശദമായ റിപ്പോര്ട്ട് തയ്യാറാക്കും. രജതജൂബിലിയുടെ ഭാഗമായി ഗ്രാമവാര്ഡ് സഭകള് നല്ല ജനപങ്കാളിത്തത്തോടെ സംഘടിപ്പിക്കും. ജനകീയാസൂത്രണത്തെക്കുറിച്ചുള്ള വിശദാംശങ്ങള് ഉള്ക്കൊള്ളിച്ചുകൊണ്ട് 25 പുസ്തകങ്ങള് ഇംഗ്ലീഷിലും മലയാളത്തിലുമായി പ്രസിദ്ധീകരിക്കും. അക്കാദമിക് സ്വഭാവമുള്ള ഗ്രന്ഥങ്ങളും ഇവയില് ഉണ്ടാവും. കേന്ദ്രസംസ്ഥാനപ്രാദേശിക സര്ക്കാര് ബന്ധങ്ങളെ സംബന്ധിച്ച ദേശീയ സെമിനാറും സംഘടിപ്പിക്കുന്നുണ്ട്. രജതജൂബിലി ആഘോഷങ്ങളുടെ സമാപനം കുറിച്ചുകൊണ്ട് അധികാര വികേന്ദ്രീകരണവും തദ്ദേശ ഭരണവും സംബന്ധിച്ച അന്തര്ദേശീയ കോണ്ഗ്രസിന് കേരളം ആതിഥ്യം വഹിക്കും. Stories you may Like